Egészséghét a Széchenyiben
Az egészségmegõrzéssel kapcsolatos tájékoztatók, bemutatók, kóstolók és érdekes elõadások mellett drogkeresés is szerepelt a Széchenyi-gimnázium egészséghét elnevezésû programjában.
A soproni Széchenyi-gimnázium hagyományaihoz híven idén is az egészségnek szentelte a tanév utolsó hetét. Hétfõ óta változatos programokat kínálnak a diákoknak, a már megszokott termékbemutatók, kóstolók, közös cseresznyézés és elõadások mellett szerdán némi újdonság is volt a palettán. A vám- és pénzügyõrség szakemberei a drogokról tartottak elõadást. A tájékoztató része a testület kidolgozott drogmegelõzési programjának, melynek elsõ lépcsõje a 7–8. osztályosoknak szóló foglalkozás. A diákok nemcsak a kábítószerek egészségkárosító hatásairól hallottak, hanem munka közben láthatták az egyenruhások egyik drogkeresõ kutyáját is. Csütörtökön tejtermék-bemutatóval és -kóstolóval folytatódik a programsorozat.